Els comerços de Burjassot ja poden apuntar-se per a participar en el II Black Friday
2025-07-24

La campanya de promoció de vendes “Black Friday” arriba a Burjassot, per segona vegada, de la mà de l’àrea de Promoció Econòmica de l’Ajuntament de Burjassot, dirigida per Roc Senent, a través de CEMEF SLU.

El “Black Friday” burjassoter tindrà lloc divendres que ve 25 de novembre i tots els comerços i establiments que vulguen participar en la mateixa han de posar-se en contacte amb CEMEF, a través del correu electrònic empresas2@cemef.com.

Els participants en la campanya, oferiran un descompte mínim del 20% en alguns dels seus productes i han de comprometre’s a tenir obert al públic el seu establiment de manera interrompuda de 10 a 20 hores. Aquests comerços i establiments participants estaran identificats amb cartells i globus de la campanya.

Una bona oportunitat per als comerços de promocionar-se i donar a conéixer els seus productes i per a les i els veïns de Burjassot de realitzar les seues compres amb importants descomptes.